Qezaya Pertêgî ya Dêrsimî de hetê şaredarîye û Akademîya Munzurî ra  aktîvîteya Gaxanî ameye organîzekerdene.
Şayîya ke kuçeyanê Pertêgî de bi def û zurna dest pêkerde heta verê şaredarîye dewam kerde. Şayîye de Şaredare Ruhane Alan qisey kerd. Alane seba tewrbîyayîşî şarî rê spas kerd û vat eke tarîx û kulturê ma  biresê nesîlo newe hîna benê bimana. Bado zî hunermend Metîn Kahramanî derehqê roşanê Gaxanî de qisey kerd. Dima ra deyîşî ameyî wendene û bi gulbanganê lokmayan ê Aysele Kilavuz lakmayî ameyî parekerdene.
